**Латински извори за историју српског народа крајем 12. и почетком 13. века**

**1.** Вести писаца из епохе Трећег крсташког рата о сусрету Стефана Немање и Фридриха Барбаросе у Нишу 1189. године

-Келнска краљевска хроника

-Историја крсташа

-Историја похода цара Фридриха (Ансберт)

-Дитполт из Пасауа

**2.** Вести западних писаца о крунисању Стефана Првовенчаног

-Андрија Дандоло

-Тома Архиђакон

**-Келнска краљевска хроника** (Chronica regia Cononiensis, Annales Colonienses maximi), je дело анонимног аутора које покрива историју Келна до краја 12. века.

У овом делу сачуван је опис пријема српског посланства у Нирнбергу, на Божић 1188. године.

 „Присутни су били и посланици краља Србије. Ова земља, Србија, смештена је између Угарске и Русије. Њима (посланицима) је било наложено да кажу да њихов краљ исказује највећу радост због доласка царевог и да у свом животу не сматра ништа пријатније од наде да ће видети како август Римљана пролази кроз његове земље. Уз то, поменути краљ, им је писао да припрема један свој веома отмен град да га (цара) у њему са највећим почастима дочека, како и доликује. Поред тога, да жели да тај град учини престоницом свог краљевства, те да га таквом почашћу дарује. Свечано их примивши (посланике) и наградивши их цар је послао разне дарове њиховом краљу, славећи Бога што га и владари, за које једва да је неко чуо, толико цене.“

-**Историја похода цара Фридриха** (Historia de expeditione Friderici imperatoris)

- **Историја крсташа** (Historia peregrinorum),

Дела за која се сматра да их је написао **Ансберт**. О животу и раду овог писца се не зна скоро ништа. Претпоставља се да је био учесник похода и да је био у близини цара Фридриха. Ова два списа су сличне садржине.

За историју српског народа је од велике важности опширан и детаљан опис сусрета Фридриха Барбаросе и Стефана Немање у Нишу. Писац је упућен у ток преговора.

*Историја крсташа:*

„У време ратног вихора, по ведром и пријатном времену наши су се полако приближавали граду Нишу. Град којег су са читавом околином откинули од константинопољске власти Немања (Neaman) и Страцимир (Chrazimerus), велики жупани од Сервигије и Рашке, заједно са њиховим трећим братом Мирославом (Mercillao) и недавно га ставили под своју власт. Они су нам пријатељски изашли у сусрет како би, онако како и доликује, уз највеће почасти и величанствене дарове поздравили највећег цара који је долазио. И док су једнима указивали достојно поштовање, друге су просто окружили благонаклоном услужношћу. Велможе су дворили воловима и овцама, а ни остале нису заборавили делећи на тргу свима и веома обилно и вино и жито и јечам.

Том приликом су обећали цару да ће га, устреба ли, следити против било којег народа, а највећма против цара константинопољског. Они су добровољно нудили помоћ не само њихову већ и од својих савезника и пријатеља, Калопетра и његовог брата Асена, који су великом ратном храброшћу стекли и себи потчинили део Бугарске око Дунава, као и делове Тракије. Такође су уверавали цара да се највећма треба чувати од гнева Грка као и од руке њиховог цара. При томе моле да се он увек сети града Ниша, његових становника и његове околине, као и читаве њихове земље, јер они жељно настоје потчинити му се и то не из страха од константинопољског цара већ једино из оданости према римској империји. На то је величанствени цар, веома вешто и у складу са приликама, мада веома пристојно, одговорио да је он љубитељ мира и поверења и да он, будући да носи крсно знамење, хоће да подигне војску против јерусалимске земље, а да није дошао да ратом опустоши земљу хришћана, наравно, уколико би био у могућности да обезбеди миран пролазак кроз Грчку. У супротном, уз божју помоћ био је спреман да пође и мачем и заједно са овдашњом браћом. Тако је цар боравећи код Ниша шест дана, како би и војску добро одморио, послао захвалне речи због поштовања и доброте с којом су били примљени и уједно срдачно поздравио жупане.“

*Историја похода цара Фридриха (Historia de expeditione Friderici imperatoris):*

„Када се целокупна војска окупила код Ниша..... ту се задржала три и више дана ради опоравка. Велики жупан који се зове Немања и његов брат чије је име Страцимир 27. јуна беху примљени са почастима од цара и од племића и од војске. Они и сами изразише своју оданост и донеше богате поклоне, изобоље вина, јечма, волова и оваца. Између осталих дарова дали су, како кажу, и шест морских крава или фока, једног припитомљеног вепра и три жива и на исти начин припитомљена јелена. На исти начин послаше дарове у вину, воловима и овцама и неким велможама који су били блиски цару.

Ови жупани испричаше, како су заједно са трећим братом Мириславом освојили од Грака са мачем и луком својим Ниш са читавом оклолином до Сердике и да су вољни проширити своја освајања у свим правцима. Они пониде (цару) да прими земље које су освојили сопстевом војском вештино и храброшћу из руку цара Ромеја, те да му исксзу вазалну заклетву и верност у име вечне слсве Римског царства. И оно нису чинили принуђени страхом већ једино побуђени љубављу према цару и Тевтонскоме краљевству. Но, гостодин цар, имаше у виду: ко ходи безазлено ходи поуздано (Посланица 10.9) и не хтеде да због неког другог рата да изостави или напусти предузети поход против освајача Светог гроба Гостодњег.

Том приликом су открили господину цару и другу једну замисао, која раније није била размотена, те да сада буде решена царевим ауторитетом, да кћер Бертолда (од Андекса) славног херцега Далмације, која се још назива Хрватска и Меранија, и маркгрофа Истре, буде дата за жену сину Мирослава, жупана Захумља и Рашке, области која су у суседству

Далмације. Са одобрењем цара и уз сагласност велможа молба би прихвађена, а поменути

Бертолд положи заклетву да ће на предстојећи празник св.Ђорђа, у области Истре

спровести венчање своје кћерке и поменутог младића, именом Тољан (Tohu).“.

**Дитполд** је био грофа Берга и епископа Пасауа, који се придружио са „својом браћом“ походу цара Фридриха у Свету земљу. Током путовања био је у свити цара и присуствовао је значјним догађајима. Са свог пута послсо је писмо „из Грчке“ свом пријатељу Леополду у Аустрију.

Писмо се сачувану у препису и укључено у спис *Хроника презвитера Магнуса* (заједно са другим изворима о Трећем крсташком рату).

Значајан је опис пута кроз Србију који указује на потешкоће крсташа током пута и на добродошлицу у Нишу.

 *Дитполд из Пасауа:*

 „Тако због чарке они који су ушли у Бугарску наишли су на веома велики отпор Бугара зато што су многи (њихови) од наших копаља настрадали. А оне које смо ухватили у клопку обесили смо.

Долазећи пак до великог српског савезника сусрели смо се са највећом пажњом, а њега (Немању) је господар император часно примио и бавећи се пуно њиховим (стварима) часно је поклоне дао, као што је и он сам (Фридрих ) од њега велике дарове примио. Једнако као што су и сви прваци из поменуте пратње били веома почашћени вином, медовином и дивљачима.

Они пак који су прешли оданде (од Ниша) до прве клисуре били су заустављени тамо (30. јула) са великим губитком. Неки частан војник из Халеа је био убијен тамо. А у том крају се и војска у великом броју разболела, неко на три, а неко на четири дана, а неки су се од дизентерије разболели. У другој клисури, која је била самим својим природним положајем, стенама и дрвећем, веома добро утврђена, била је окупљена велика гомила разбојника и пљачкаша. А војвода Бриндижански, по имену Ансберт, који (послуживши се) малим лукавством успео да нас пресретне и довео нас у некакав ред...

**2. Латински извори о крунисању Стефан Првовенчаног**

**Андрија Дандоло (1306-1354)**

- Млетачки дужд и писац, потиче из значајне племићке млетачке породице, која је дала неколико дуждва, док је већи број чланова обављао високе финкције у Венецији 12-15. века.

-Његово историјско дело Хроника, прати историју Венеције и хронологију млетачких друждева до 1280. г. Дело је написано средином 14. века. Андрија Дандоло није савремених догађаја које описује, али је добро обавештен о њима.

-За историју српског народа значајан је део који говори о браку Стефана Немањића и Ане Дандоло, као и податак о крунисању првог српског краља.

*Андрија Дандоло (Andreae Dandoli, Chronica per extensum descripta):*

„Такође и Стефан, господар Рашке и Србије, који се називао велики жупан, чим унуку покојног дужда Хенрика Дандола беше узео за жену, поштосе на наговор жене одрекао шизме, преко посланика од папе је добио дабуде украшен краљевским насловом, и преко легата кардинала ради тогапослатог, заједно са женом је крунисан“

**Тома Архиђакон (1200-1268)**

* Стекао је високо образовање из области права и теологије, обављао је високе функције у Сплитској митрополији.
* Његово дело *Сплитска хроника,*  прати историју Сплита од римског периода до 1266. г. Већу вредност као историјски извор имају последњи делови које пише као савременик и учесник.
* За историју српског народа значајан је део који говори о крунисању Стефана Немањића. Писац овај догађај смешта у период после одласка угарског краља Андрије II (1205-1235) у крсташки рат.

***Тома Архиђакон*** *(Thomas Archidiaconus, Historia Salonitanоrum atque Spalatinorum ponticum)*

„У то време Стефан, господар Србије или Рашке, који је назван великим жупаном, послаоугледне посланике Апостолској столици, да затраже од папе Хонорија III краљевску круну. Послао је, наиме (папа) свог легата, који је дошавши крунисао њега (Стефана) и учинио га првим краљем његове земље.”